Helvetin Portin yrittäjä ja kunta tekivät 25 vuoden vuokrasopimuksen
Ruoveden kunta on tehnyt Ravintola Helvetin Portin yrittäjä Mirja Vilénin kanssa 25 kalenterivuoden mittaisen vuokrasopimuksen. Sopimus koskee 4,3 hehtaarin määräalaa, jossa sijaitsevat kioskirakennus, kota ja wc-suihkutila. Alue vuokrataan kahvila-ravintola- ja matkailutoimintaan. Sopimukseen liittyy rakentamisvelvoite sekä velvoite antaa kunnan matkailuneuvontaa alueella. Ruoveden kunnanhallitus hyväksyi sopimuksen yksimielisesti.